બીજેપી (ભારતીય જનતા પાર્ટી)ના રાષ્ટ્રીય પ્રમુખ નીતિન ગડકરી પ્રથમ વાર ઘાટકોપર આવતા હોવાથી ઘાટકોપરની બીજેપીની છાવણીમાં છેલ્લા ૧૦ દિવસથી ઉત્સાહનું વાતાવરણ બન્યું હતું, પરંતુ નાદુરસ્ત તબિયતને કારણે બીજેપીના ઘાટકોપર (ઈસ્ટ)ના વિધાનસભાના નૂતન કાર્યાલયના ઉદ્ઘાટન સમારંભમાં તેઓ પહોંચી ન શકતાં સ્થાનિક કાર્યકરોમાં નારાજગીની લાગણી ફેલાઈ હતી. આખરે કાર્યાલયનું ઉદ્ઘાટન બીજેપીના લોકસભાના વિપક્ષ નેતા ગોપીનાથ મુંડેએ કર્યું હતું. તેમના ન આવવાનું કારણ ક્યાંક તેમના અને ગોપીનાથ મુંડે વચ્ચેનો કોઈ અણબનાવ તો નથીને એવો પ્રશ્ન અહીંના કાર્યકરોમાં ચર્ચાઈ રહ્યો છે.